C 80/14
SL
Uradni list Evropske unije
3.3.2023
Države članice se pri ukrepih, ki prispevajo k zanesljivi oskrbi z energijo, poziva tudi, naj bodo pozorne na kibernetsko varnost projektov, da bi se čim bolj zmanjšala morebitna tveganja za motnje v oskrbi z energijo.
(b)
povečanje energijske učinkovitosti v stavbah in kritične energetske infrastrukture, razogljičenje gospodarstva, povečanje proizvodnje in uporabe trajnostnega biometana, obnovljivega vodika ali vodika iz nefosilnih virov ter povečanje deleža in pospeševanje uvajanja energije iz obnovljivih virov 1) To vključuje ukrepe, kot so energetske prenove stavb, vključno z ukrepi za izboljšanje energijske učinkovitosti ali vključevanje obnovljivih virov energije ali razogljičenje sistemov ogrevanja in hlajenja, ali ukrepe za energijsko učinkovitost učinkovitih sistemov daljinskega ogrevanja in hlajenja ali stroškovno učinkovite izboljšave energijske učinkovitosti za podjetja, zlasti tiste za izvajanje priporočil, ki izhajajo iz energetskih pregledov.
Taki ukrepi bi zmanjšali odvisnost od fosilnih goriv in podprli uvajanje energije iz obnovljivih virov.
Ta cilj bi se na primer dosegel z: — zagotovitvijo podpore za prenovo in tehnologije, ki izboljšujejo energijsko učinkovitost stavb, na primer povprečno vsaj za 30 % (podpora se prednostno nameni energijsko najmanj učinkovitim stavbam in gospodinjstvom z nizkimi dohodki); — razogljičenjem sistemov ogrevanja in hlajenja za povečanje energijske učinkovitosti, kot so toplotne črpalke (vključno s hibridnimi toplotnimi črpalkami), visoko energijsko učinkovito daljinsko ogrevanje in hlajenje iz obnovljivih virov, fotovoltaika, shranjevanje energije iz obnovljivih virov na kraju samem, pametni termostati itd.; — uvedbo posebnih finančnih instrumentov ali prispevanjem k jamstvu InvestEU za podporo naložbam v energetsko prenovo stavb (kot so prenova energijsko najmanj učinkovitih stanovanjskih in nestanovanjskih stavb, razogljičenje ogrevalnih sistemov in namestitev obnovljivih virov energije na kraju samem); — vzpostavitvijo nacionalnih ali regionalnih zmogljivosti za tehnično pomoč, ki bi podprle razvoj obsežnega nabora finančno trdnih projektov energetske učinkovitosti in prenove stavb, ki bi privabili zasebne vlagatelje; — vzpostavitvijo ali okrepitvijo obstoječih nacionalnih skladov za energijsko učinkovitost z namenskimi finančnimi instrumenti za energijsko učinkovitost in prenovo stavb; — posodobitvijo zakonodaje v zvezi z gradbeništvom in stavbami z uvedbo zahtev po večji energijski učinkovitosti pri novogradnjah in prenovah; — zakonodajnimi ukrepi, ki zahtevajo obvezno namestitev pametnih števcev v stavbah.
2) Cilj razogljičenja gospodarstva je natančneje zajet v spodnjem okviru.
3) Cilj podpiranja uvajanja trajnostnega biometana in vodika se nanaša na naložbe za povečanje proizvodne zmogljivosti in uporabe trajnostnega biometana (vključno s povezavami, ki omogočajo njegovo mešanje v plinski infrastrukturi) in povečanje proizvodne zmogljivosti obnovljivega vodika (8) (vključno s povečanjem ustrezne zmogljivosti za proizvodnjo energije iz obnovljivih virov, ki je potrebna za proizvodnjo obnovljivega vodika).
Cilji se nanašajo tudi na naložbe v zmogljivosti za proizvodnjo vodika iz nefosilnih virov (9) in namensko infrastrukturo za vodik, vključno s plinovodi, skladiščenjem in pristaniškimi terminali.
Ustrezne reforme bi lahko vključevale spodbude za naložbe v proizvodnjo ali uporabo trajnostnega biometana in bioplina (kvote, pogodba na razliko) ali reforme za oblikovanje ustreznega zakonodajnega okvira in regulativnih ureditev za proizvodnjo, uporabo, prevoz in shranjevanje obnovljivega vodika ali vodika iz nefosilnih virov, pri čemer bi moral biti v skladu s strategijo EU za vodik poudarek na sektorjih, ki jih je težko razogljičiti.
(8) Obnovljivi vodik pomeni vodik, proizveden z energijo iz obnovljivih virov v skladu z metodologijami, določenimi za obnovljiva tekoča in plinasta goriva nebiološkega izvora, namenjena uporabi v prometu, v Direktivi (EU) št.
2018/2001 ter povezanih izvedbenih in delegiranih aktih.
(9) Kar zadeva vodik iz nefosilnih virov, lahko kot referenčna točka služi Začasni okvir za krizne ukrepe državne pomoči v podporo gospodarstvu po agresiji Rusije proti Ukrajini (UL C 426, 9.11.2022, str. 1).
V okviru cilja o proizvodnji in uporabi obnovljivega vodika in vodika iz nefosilnih virov ni mogoče podpreti vodika, proizvedenega s plinsko pirolizo ali parnim reformingom metana z zajemanjem in shranjevanjem ogljika.